Zhantas/Cleaned-Kyrgyz_Wikipedia huggingface dataset:
Махмуд хан

Махмуд хан (1463/64–1508) – 1487–1508-жылы Мавераннахрды бийлеген могол ханы. Чагатай тукумунан; Юнус хандын тун уулу. Атасындай маданияттуу болгон. Ыр жазган. Шаардык турмушту жактырып, аскер ишине жөндөмсүз болгон. Махмуд хан Мавераннахрды көпкө бийлеген эмес, Шейбани хандын кысымы менен хандыктан түшкөн. Өз ээликтерин кайтарып алуу аракеттери ишке ашпай, туткунга түшүп, кийин бошотулган. Ал Моголстандын чыгыш бөлүгүн уруулаштарына берип, өзү Жетикентке жайланышкан. 1508-жылы Махмуд хан душмандарынын курчоосунда калып, Мавераннахрга кайтууга аргасыз болгон, ал жерден Шейбани хандын буйругу менен өлтүрүлгөн.

 Колдонулган адабият 
 “Кыргыз Тарыхы. Энциклопедия”, Бишкек 2003. Мамлекеттик тил жана энциклопедия борбору. И.Арабаев атындагы Кыргыз мамлекеттик Педагогикалык университети. “Башкы ред. Ү.А.Асанов, жооптуу ред. А.А. Асанков”. “Ред кеңеш: Ө.Ж.Осмонов (төрага) Т.Н Өмүрбеков”.

 Интернеттик шилтемелер 
Категория:Орто Азия тарыхы‎
Категория:Инсандар
Махмуд Чурас

Махмуд Чурас, Шах-Махмудибн Мирза Фазил Чорос (1622–XVII кылымдын аягы) – кашкарлык тарыхчы. Анын 2 чыгармасы белгилүү: «Анис ат-Талибин» («Чындык издеген дос» жана «Хроника» (1670). Биринчи чыгарма автор өзү мүчө болгон исхакий суфийлер уюмундагы устатына арналса, экинчиси Эркебектин атайын сунушу боюнча Исмаил ханды (чагатай) даңазалоого арналган. Чыгарма Вейс хандын тун уулу Султан Йунус хандын тарыхынан башталып, Исмаил хан бийлик кылган (1670) учурга чейин камтылат. Автор «Хроникасын» «Тарих-и Рашидинин» уландысы катары эсептеген.

Анткени «Тарих-и Рашиди» дуулат уруусунун тарыхына арналса, «Хроника» чорос уруусунун таржымалы болгон. Ал Моголстан мамлекетинин саясий турмушуна кыргыз элинин өтө жигердүү катышкандыгын көрсөтөт. Абдаллах хандын тушунда кыргыз уруу башчылары мамлекеттик жогорку кызматтарды ээлеп турган. Ошондой эле ойроттордун (калмактардын) Чыгыш Түркстанга басып кириши жана бул аймактагы дин кыймылы тууралуу да маалыматтар бар.

 Колдонулган адабият 
 “Кыргыз Тарыхы. Энциклопедия”, Бишкек 2003. Мамлекеттик тил жана энциклопедия борбору. И.Арабаев атындагы Кыргыз мамлекеттик Педагогикалык университети. “Башкы ред. Ү.А.Асанов, жооптуу ред. А.А. Асанков”. “Ред кеңеш: Ө.Ж.Осмонов (төрага) Т.Н Өмүрбеков”.

 Интернеттик шилтемелер 
Категория:Кыргызстан
Категория:Инсандар
Категория:XVII кылым
Меке

thumb|Меке (2006).
Мекке – (араб. مكة Макка, مكة المكرّمة Макка ал-Муккаррама) — Сауд Арабиясынын батыш бөлүгүндө, Кызыл деңизден 100 км дей алыстыкта жайгашкан шаар. Мусулмандардын сыйынуучу борбор жери (караңыз; Ажылык). Мусулман эместерге Меккеге кирүүгө тыюу салынган.

630-жылы Мухаммед пайгамбар баштаган мадиналык мусулман жамаааты Меккеге кирип, шаардагылар ыктыярдуу багынып берип, исламды кабыл алышкан. Ошондон бери Мекке шаары ыйык Каабасы менен жалпы мусулмандардын диний борбору болуп, мусулмандар кай жерде болбосун Меккеге жүзүн буруп намаз окуй башташкан.

Меккеде Аль-Харам мечити жана Кааба жайгашкан.

Дүйнөлүк негизги диндердин бири – исламдын борбор шаары. Шаар Хижаз вилайетинин администрациясы башкаруу борбору. Шаардын негизделген жылы белгисиз. Анда ислам дининин негиздөөчүсү Мухаммед пайгамбар туулган. 7-кылымдан мусулмандардын ыйык шаары жана зыярат кылуучу (ажылыкка баруу) жери. Бул шаарда ыйык Каабаны курчай курулган «Ыйык мечит» («Масжид ал-Харам») бар. Кыргызстандын да мусулман атуулдары Меккеге ажылыкка эркин барышып, зыярат кылып келишүүдө.

 Колдонулган адабияттар 
 "Кыргыз Тарыхы. Энциклопедия" Бишкек 2003.

 Тышкы шилтемелер 
 http://www.old.islam.kg/?i=mmsuroo 
 http://46.4.77.48/article/?article=1294

Категория:Шаарлар‎
Категория:Ислам
Категория:Сауд Арабиясы
Менандр Протектор

Менандр Протектор – 6-кылымдагы белгилүү византиялык тарыхчы, грек тилинде жазылган «Тарых» чыгармасынын автору. Бизге бул чыгарманын 558–582-жылдардагы тарыхый окуяларды камтыган бөлүгү гана жеткен. Мында түрктөргө келген жети византия элчилиги жана 568–569-жылы түрк каганы Истеминин Византия императору Юстин IIге жасаган элчилиги жөнүндө маанилүү маалыматтар берилет. Ошондой эле императордун Истеминин уулу Түрксантхка 576-жылдагы Византия элчилиги жөнүндө билдирген. Менандрдын эмгегинде берилген тарыхый маалыматтар 6-кылымга тиешелүү Теңир-Тоо аймагындагы Түрк кагандыгынын ичиндеги этносаясий кырдаалды окуп үйрөнүүдө чоң мааниге ээ. Түрк-Византия мамилелерин баяндоо менен Менандр түрктөрдүн эфталиттер жана ирандыктар менен болгон байланышы, алардын үрп-адаттары жөнүндө баалуу маалыматтарды берген.

 Колдонулган адабият 
 “Кыргыз Тарыхы. Энциклопедия”, Бишкек 2003. Мамлекеттик тил жана энциклопедия борбору. И.Арабаев атындагы Кыргыз мамлекеттик Педагогикалык университети. “Башкы ред. Ү.А.Асанов, жооптуу ред. А.А. Асанков”. “Ред кеңеш: Ө.Ж.Осмонов (төрага) Т.Н Өмүрбеков”.

 Интернеттик шилтемелер 
Категория:Тарыхчылар‎
Категория:6-кылым
Миң булак Эстелиги

Миң булак эстелиги – Чүй өрөөнүндө жайгашкан Батыш Түрк каганынын коругу. Сюань Цзяндын жылнаамасындагы маалыматтарда (7-кылымда) түрк каганынын чатыры жибектен жасалып, өзү жибектен тигилген кийим кийген. Бийлик белгиси катары жибек тасма тагынган. Тасманын бир учу башына оролуп, калганы далысына арта салынган. Миңбулак коругунда анын малы жайылган, өзү аң уулаган. Жыл сайын ысыкта салкындаш үчүн ушул жерге келип тургандыгы, Миңбулак эстелигинен чакан коңгуроолорду, шакекчелер менен кооздолгон бугуларды кездештирүүгө боло тургандыгы айтылат. Миңбулак коругу азыркы күндө кайсы жерде жайгашкандыгы тактала элек.

 Колдонулган адабият 
 “Кыргыз Тарыхы. Энциклопедия”, Бишкек 2003. Мамлекеттик тил жана энциклопедия борбору. И.Арабаев атындагы Кыргыз мамлекеттик Педагогикалык университети. “Башкы ред. Ү.А.Асанов, жооптуу ред. А.А. Асанков”. “Ред кеңеш: Ө.Ж.Осмонов (төрага) Т.Н Өмүрбеков”.

 Интернеттик шилтемелер 
Категория:Чүй облусу
Категория:Кыргыз археологиясы‎
Миң династиясы

Миң династиясы – 1710–1876-жылдары Кокон хандыгын бийлеп турган өзбек феодал төбөлдөрүнүн династиясы. Шахрух аталык (1710–21) негиздеген. Шахрухтун уулу Рахим хан 1721–34-жылдары хан болуп турган. 1842–44-жылдары Шераалы хан бийлеген. Анын мурасчысы (уулу) Кудаяр хан 1844–58, 1862–63, 1865–67-жылдары тактыда отурган. Миң династиясынын саясий турмушуна түштүк кыргыздардын феодал төбөлдөрү Мусулманкул, Алымбек, Алымкул жана башка түздөн-түз аралашып, кийлигишип турган. Бул династиянын акыркы ханы Насреддин (Кудаяр хандын улуу уулу) 1876-жылы Россия тарапка өтүп, Кокон хандыгы жоюлган.

 Колдонулган адабият 
 “Кыргыз Тарыхы. Энциклопедия”, Бишкек 2003. Мамлекеттик тил жана энциклопедия борбору. И.Арабаев атындагы Кыргыз мамлекеттик Педагогикалык университети. “Башкы ред. Ү.А.Асанов, жооптуу ред. А.А. Асанков”. “Ред кеңеш: Ө.Ж.Осмонов (төрага) Т.Н Өмүрбеков”.

 Интернеттик шилтемелер 
Категория:Орто Азия тарыхы‎
Миңчилер кыймылы

Миңчилер кыймылы – эмгекчилердин массалык патриоттук кыймылы. Улуу Ата-Мекендик согуштун башталышында «Бардыгы майдан үчүн, бардыгы жеңиш үчүн!» деген партиянын чакырыгы боюнча пайда болгон. Согуш мезгилинде социалдык мелдештин тапшырмасын ашыгы менен аткаруу, чыгарылган буюмдун сапатын жакшыртуу, анын өздүк наркын төмөндөтүү, майданга кеткен жумушчулардын ордуна жаңы жумушчуларды даярдоо максатында жүргүзүлгөн мелдештин жаңы көрүнүшү болуп эсептелген. Күнүнө 10дон норма аткарган биринчи «Миңчилер» кыймылы 1941-жылы күз айларында пайда болгон.

Төмөнкү Тагилдеги вагон куруучу заводдо иштеген Д. Босыйдын демилгесинен кийин «Миңчилер» кыймылы массалык кыймылга айланган. Фрунзедеги ачылган машина куруу заводунун темир устасы М. Т. Чернышев Кыргызстандагы «Миңчилер» кыймылын биринчилерден болуп колдоп чыккан. Ал 1942-жылы мартта күнүмдүк нормасын 10 эсе ашык аткарган. Анын демилгесин заводдун бардык эмгек жамааты колдогон. З. Алымкулов, Ж. Мамбетовдор 1942-жылы күнүнө (1166%) мартта күнүнө 12 нормадан ашыгы менен аткарышкан.

 Колдонулган адабият 
 “Кыргыз Тарыхы. Энциклопедия”, Бишкек 2003. Мамлекеттик тил жана энциклопедия борбору. И.Арабаев атындагы Кыргыз мамлекеттик Педагогикалык университети. “Башкы ред. Ү.А.Асанов, жооптуу ред. А.А. Асанков”. “Ред кеңеш: Ө.Ж.Осмонов (төрага) Т.Н Өмүрбеков”.

 Интернеттик шилтемелер 
Категория:Экинчи дүйнөлүк согуш
Moët & Chandon

thumb|right|200px|Moët & Chandon бөтөлкөсү
thumb|Logo

Moët & Chandon , «Моэт э Шандо» — Шампан өндүрүшүндөгү дүйнөдөгү эң ири өкүл. Клод Моэт тарабынан 1743-жылы негизделген, учурда 1000 га жакын жүзүм талааларына ээлик кылып, жылына 26 миллион бөтөлкө шампан шарабын өндүрөт.

 Тарыхы 
thumb|left| Борбордук кеңсеси Эперне шаарында, Франция Компания 1743-жылы Клод Моэт (Claude Moët) тарабынан түптөлгөн, ал кезде Клод, француз аймагы болгон Шампан деп аталган аймактан Парижге шарап ташый баштаган. Людовик XV башкарып турган Францияда, көбүргөн шарапка болгон кызыгуу күчөп турган учур. Мунун негизинде Моэттин бизнеси тез өнүгө баштаган, XVIII кылымдын аягында, ал өзүнүн шараптарын Европага жана Кошмо штаттарга экспорттойт. Клоддун небереси Жан-Реми Моэт Томас Жефферсон жана Наполеон Бонапарт сыяктуу белгилүү инсандарга өзүнүн шараптарын белек кылып, жарнамалоонун негизинде, "Моэт" атын дүйнөгө белгилүү кылган. Ал эми компания, өзүнүн экинчи атын болсо, Жан-Реми Моэт 1832-жылы компаниянын биринчи жарымын, өзүнүн күйөбаласы Пьер-Габриэл Шадо де Бриалльеге жана экинчи жарымын өз уулу - Виктор Моэтке ыйгарган учурда ээ болгон. 

1840-жылы ысымдуу шампан шарабы түшүнүгү кирген соң, Моэт 1842-жылы бул түшүнүккө дал келген, өзүнүн, биринчи ысымдуу шарабын тартуулаган. Эң көп сатылган, Брют Империал (Brut Imperial) бренди 1860-жылдары өндүрүлө баштаган. Ал эми, белгилүү ысымдагы Дом Периньон шарабы болсо, ал кездеги «Шампани атасы» кайман аты менен белгилүү болгон, монах-бенедиктин ысымын алып жүрөт. Moët & Chandon 1971-жылы Хеннесси, 1987-жылы Louis Vuitton менен биригип LVMH (Louis-Vuitton-Moët-Hennessy) компаниясын түзүшөт. Компания 2004-жылы сатуу көлөмү 16 миллиард евро түзүп luxury жаатындагы эң ири компаниялардын бири болуп саналган. Moët & Chandon Улуу Британия Канышасы Елизавета II шампан шарабы менен камсыз кылуу боюнча Кансарай макулдугуна ээ.

 Шилтемелер 
 Moët & Chandon компаниясынын расмий сайты
 Moët & Chandon — XX кылымдын басымдуу шарабы 
 Moët & Chandon
 Moët & Chandon

Категория:Франция
Категория:Шараптар
Койсан элдери

thumb|Сары — койсан элдери
Койсан элдери — Түштүк Африка элдеринин шарттуу аталышы. Белгилери болуп:
 койсан тилдеринде сүйлөшөт; 
жана/же
 койсан расасына таандык;

 Митохондриялык ДНК анализдеринин маалыматтарын карата, койсан элдери, мындан 150 миң жыл мурун бөлүнүп кеткен Африка элдеринин эки популяциясына тиешелүү. Бул эки популяция кайрадан, таш доорунда биригишкен, бирок биринчи популяциянын элдеринин белгилери көп сакталып калган, ал эми экинчи популяциянын белгилерин Африканын түштүгүндө жашашкан койсан элдери көбүрөөк алып жүрүшөт;

Койсан элине бушмендер жана готтентоттор киришет. Ошондой эле, койсан элдерине гипотетикалык түрдө сандаве жана хадзапи элдери кирет.
thumb|200px|32 жаштагы койсан элинин өкүлү
Ал эми «койсан» темини (нама khoi 'адам' жана san 'бушмен') 1928-жылы этнограф Л. Шульце тарабынан бул элдердин физикалык-расалык белгилеринин негизинде сунушталган. 1963-жылы Гринберг бул терминди макро-үйбүлө термини менен бириктирип караган [Greenberg 1950; 1963]. Бул гипотизаны бекитүү үчүн Гринберг тилдердин типологиялык жана лексикалык окшоштуктарын салыштырып берген.

*

Категория:Койсан тилдеринде сүйлөгөн элдер
Nina Badrić

{| class="toccolours" style="float:right; margin:0 0 0.5em 1em; width:20em; clear:right;"
|-
|align="center" bgcolor="sky blue" colspan=2 style="font-size: small" | Нина Бадрич 300px 
|-
|align="center" bgcolor="sky blue" colspan=2 style="font-size: small" |Жалпы маалымат
|-
|colspan=2 style="text-align:center;" |
|-
|Төрөлгөндө берилген аты: || Нина Бадрич
|-
|Толук аты - жөнү: || Nina Badrić
|-
|Туулган жылы: || 4-июль 1972 (49 жаш)
|-
|Туулган жери: || Загреб, Хорватия
|-
|Активдүүлүк жылдары: || 1995 - азыркы убакыт
|-
|Өлкө: || 22px| Хорватия
|-
|Адиси: || ырчы
|-
|Жанр: || R'n'B, рок, поп-музыка, соул
|-
|Бирге иштешкендер: || Дино Мерлин, Хайрудин Варешанович
|-
|Лейбл: || Croatia Records • Aquarius Records
|-
|align="center" bgcolor="sky blue" colspan=2 style="font-size: small" |WWW.NINABADRIC.HR
|}

Нина Бадрич (хорват. Nina Badrić'') - хорват ырчы айымы. «Nebo» чыгармасы менен, Еврокөрүнүү 2012 ыр сынагындагы Хорватия өлкөсүнүн көрсөтүүчүсү.

 Альбомдору 
 Ljubav i bol (1995)
 Godine Nestvarne (1995)
 Personality (1997)
 Unique (1999)
 Nina (2000)
 Collection (2003)
 Ljubav (2003)
 07 (2007)
 NeBo (2011)

 Шилтемелер 
 Ырасмый сайты
Аңгун

Аңгун Чипта Сасми - индонезий кызы, француз ырчысы. Англис жана француз тилдеринде аткарылуучу «Echo (You and I)» чыгармасы менен, Еврокөрүнүү 2012 ыр сынагындагы Франция өлкөсүнүн көрсөтүүчүсү.

 Дискографиясы 

 Индонезий тилиндеги студиялык альбомдору 
Dunia Aku Punya (1986)
Anak Putih Abu Abu (1991)
Nocturno (1992)
Anggun C. Sasmi... Lah!!! (1993)

 Англис тилиндеги студиялык альбомдору 
Snow on the Sahara (1997)
Chrysalis (2000)
Luminescence (2005)
Elevation (2008)
Echoes (2011)

 Француз тилиндеги студиялык альбомдору 
Au nom de la lune (1997)
Désirs contraires (2000)
Luminescence (2005)
Élévation (2008)
Échos (2011)

 Шилтемелер 
Ырасмый сайты 
Аңгун Twitterде

категория:Музыка
Осло

Осло (же ) – Норвегиянын борбор шаары. Кургактыкка терең кирип турган Осло-Фьорддун жээгинде, Акэрсэльв дарыясынын өйүз-бүйүзүндө жайгашкан. Калкы 590,4 миң (2011; шаар айланасы менен 1 млн). Эл аралык аэропорту бар. Метрополитен иштейт. Осло Акерсхус фюлькесинин (административдик-аймактык бирдик) курамына кирет. Шаардын туристтерди кызыктыруучу негизги жайы – фьорддор. Климаты мелүүн, океандык. Кышы жумшак, кар көп жаайт. Январдын Орточо темпрасы –5°С, июлдуку 16°С. Жылдык жаан-чачыны 677 мм.

Шаар 1048-ж. король Харальд Ш Хардерод тарабынан негизделген. 13-кылымдын аягынан норвегиялык королдордун резиденциясы, 1572-ж. Норвегиядагы даниялык королдордун адмененын борбору. 1624-жылкы өрттөн кийин шаар калыбына келтирилип, Кристиания аталып, өлкөнүн расмий борборуна айланган. 1924жылдан азыркы аталышында. Машина куруу (кеме, электр-техникалык, радиоэлектроника ж. б.), тигүү, полиграфиялык өнөр жай ишканалары өнүккөн. Ослодо 19-кылымдын эски курулуштары аз кездешсе, 14–18-кылымдын курулуштары андан да сейрек. Негизинен заманбап курулуштар басымдуу. Акерсхус чеби (14-к.; шаардын тарыхый очогу), барокко стилиндеги собор (17-к.), ратуша сакталган. Мында жыл сайын Норвегия парламенти атайын дайындаган Нобелдик комитет тарабынан «Тынчтыкты чыңдоодогу ишмердиги үчүн» Нобель сыйлыгы тапшырылат. Шаардын батыш бөлүгүндө көптөгөн парктар [анын ичинде Фрогнер-парк Г. Вигеланн жараткан гигант скульптуралуу (227ге жакын) ансамбли менен] жайгашкан. Норвегия илимий жана ад-т академиялары, университет (1811), мамлекеттик сүрөт академиясы, музейлер [анын ичинде тарых, археол. жана ачык асман астында, «Фарм», «КонТики» (мында саякатчы Тур Хейердалга таандык өздүк коллекция коюлган), ошондой эле өзгөчө музейлер – байыркы мезгилден учурга чейинки лыжа коллекциялары, консерва ж. б.], сүрөт галереясы, театрлар (анын ичинде улуттук, опера ж. б.), консерватория жана китепканалар бар. Ослонун башка борборлордон өзгөчөлүгү – автомобиль жолдорунун жер астында курулганында. Шаар – лыжа спортунун борбору. Ослодо VI кышкы олимпия оюндары (1952) өткөрүлгөн. Ботаникалык бак бар. 

 Колдонулган адабияттар 
 “Кыргызстан” улуттук энциклопедиясы: 5-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. илл. ISBN 978 9967-14-111-7

Категория:Шаарлар
Категория:Норвегия
Категория:Норвегия шаарлары
Trackshittaz

''Trackshittaz 300px Жалпы маалыматТоптун аты: TrackshittazКуралган жери: Леополдшлаг, АвстрияАктивдүүлүк жылдары: 2010 - азыркы убакытӨлкө: 22px| АвстрияЖанр: хип-хопЛейбл: Sony Music, Columbia MusicТоптун курамында: Lukas Plöchl • Manuel Hoffelnerhttp://www.trackshittaz.at/
thumb|Trackshittaz (2014)

Trackshittaz - австриялык хип-хоп дуэт тобу. Немис тилинин бавар диалектинде аткарылуучу «Woki Mit Deim Popo» чыгармасы менен, Еврокөрүнүү 2012 ыр сынагындагы, Австрия өлкөсүнүн көрсөтүүчүсү.

 Дискографиясы 

 Альбомдору 
 Oidaah pumpn muas‘s (2011)
 Prolettn feian längaah (2011)
 Traktorgängstapartyrap (2012)
 Zruck zu de Ruabm (2012)

 Синглдери 
 Oida taunz (2010)
 Guuugarutz (2011)
 Killalady (2011)
 Touchdown (2011)
 Grüllarei (2011)
 Oida Chüüü (2011)
 Woki mit deim Popo (2012)

 Шилтемелер 

 Ырасмый сайты
Бурановские бабушки

{| class="toccolours" style="float:right; margin:0 0 0.5em 1em; width:20em; clear:right;"
|-
|align="center" bgcolor="sky blue" colspan=2 style="font-size: small" | Бураново кемпирлери 300px 
|-
|align="center" bgcolor="sky blue" colspan=2 style="font-size: small" |Жалпы маалымат
|-
|colspan=2 style="text-align:center;" |
|-
|Топтун аты: || Брангуртысь песянайёс
|-
|Куралган жылы: || 40 жыл мурда
|-
|Куралган жери: || Бураново, Удмуртия
|-
|Активдүүлүк жылдары: || 2008 - азыркы убакыт
|-
|Өлкө: || 22px| Орусия
|-
|Жанр: || поп, фолк
|-
|align="center" bgcolor="sky blue" colspan=2 style="font-size: small" |http://www.buranovskiebabushki.ru
|}

Бураново кемпирлери (удм. Брангуртысь песянайёс'')- Удмуртиянын Малапургин аймагындагы Бураново айылынын элдик-фольлордук кемпирлер тобу. Удмурт жана англис тилинде аткарылуучу «Party for Everybody» чыгармасы менен, Еврокөрүнүү 2012 ыр сынагындагы, Орусия өлкөсүнүн көрсөтүүчүсү.

 Курамы 

 Ольга Туктарева 
 Ольга Николаевна Туктарева (43 жаш) — ансамблдын көркөм жетекчиси. Ольга Николаевна 1968-жылы 26-апрелде туулган. Перм Маданият Институтун аяктаган. Буранов айылынын маданият үйүнүн мүдүрү. Башка тилдерден удмурт тилине ырларды которот. Эки баланын энеси.

 Алевтина Бегишева 
 Алевтина Геннадьевна Бегишева (54 жашта). Алевтина Геннадьевна 1958-жылы 3-февралда туулган. Эсепчи болуп иштеген, өмүр бою эски буюмдарды чогултуп жүргөн, азыр Буранов айылындагы маданият үйүнүн музейин жетектейт. Үч баланы тарбиялап өстүргөн.

 Граня Байсарова 
 Граня Ивановна Байсарова (62 жаш). Граня Ивановна 1949-жылы 12 июлда туулган. Кесиби боюнча шыбооч-сырдагыч, "Ижевск МашЗаводунда" иштеген. 1975-жылы үй бүлөсү менен Бурановго көчүп келип, 20 жыл ичинде уй саап эмгектенген. Топтун баардык катышуучуларына сахнага чыкканда кийүү үчүн чокойлорду токуп берген. Алты баланы тарбиялаган, сегиз небереси жана бир чөбөрөсу бар.

 Зоя Дородова 
 Зоя Сергеевна Дородова (71 жаш). Зоя Сергеевна 1940-жылы 15-апрелде туулган. Кесиби боюнча набайчы, Буранов набайканасында, колхоздо саанчы жана Бабин айылынын мектебинин ашканасында ашбозчу жана жетекчи болуп иштеген. Топтун тамак аш көйгөйүн камсыз кылат жана жооп берет. Жесир, бир кызды тарбиялаган жана эки небересин чоңойткону кызына жардам берет. 

 Галина Конева 
 Галина Николаевна Конева (73 жаш)

 Валентина Пятченко 
 Валентина Семеновна Пятченко (74 жаш)

 Екатерина Шкляева 
 Екатерина Семеновна Шкляева (74 жаш)

 Наталья Пугачева 
 Наталья Яковлевна Пугачева (76 жаш)

 Елизавета Зарбатова 
 Зарбатова Елизавета (86 жаш, өмүрүндө гастролго чыккан эмес, топ менен үйүндө гана ырдайт)

 Дискографиясы 

 «Длинная-длинная береста и как сделать из нее айшон»
 «Listen to the Babushka»
 «Party for Everybody»

 Шилтемелер 
 Ырасмый сайты
Izabo

''Izabo 300px Жалпы маалыматТоптун аты: IzaboКуралган жылы: 1989Куралган жери: Петах Тиква, ИзраильАктивдүүлүк жылдары: 1989 - азыркы убакытӨлкө: 22px| ИзраильЖанр: психоделик рок, инди, панк, дискоЛейбл: LabelehКурамында:Ran Shem TovShiri HadarJonathan LeviNir MantzurМурдагы курамында:Nir Graf (1989 - 1994)Amos Fridman (1994 - 1997)Tamir Muscat (1989 - 1997)http://www.izabo.net/ 

Izabo (ивр. איזבו‎)- израилдик инди, поп-рок тобу. Англис тилинде аткарылуучу «Time» чыгармасы менен, Еврокөрүнүү 2012 ыр сынагындагы, Израиль өлкөсүнүн көрсөтүүчүсү.

 Топтун курамы 
 Ran Shem-Tov, вокал жана гитара
 Shiri Hadar, баскыч аспаптар
 Jonathan Levy, бас - гитара
 Nir Mantzur, утма аспаптар

 Дискографиясы 
 Fun Makers (2003)
 Super Light (2008)

 Шилтемелер 
 Ырасмый сайты
Jedward

{| class="toccolours" style="float:right; margin:0 0 0.5em 1em; width:20em; clear:right;"
|-
|align="center" bgcolor="sky blue" colspan=2 style="font-size: small" | Jedward 300px 
|-
|align="center" bgcolor="sky blue" colspan=2 style="font-size: small" |Жалпы маалымат
|-
|colspan=2 style="text-align:center;" |
|-
|Топтун аты: || Jedward
|-
|Куралган жылы: || 2009
|-
|Куралган жери: || Дублин, Ирландия
|-
|Активдүүлүк жылдары: || 2009 - азыркы убакыт
|-
|Өлкө: || 22px| Ирландия
|-
|Жанр: || поп, R'n'B
|-
|Лейбл: || Sony Music, Universal Music
|-
|Топтун курамында: || John Grimes
Edward Grimes
|-
|align="center" bgcolor="sky blue" colspan=2 style="font-size: small" |http://www.planetjedward.net
|}

Jedward - Жон Граймз (англ. John Paul Henry Daniel Richard Grimes) жана Эдвард Граймз (англ. Edward Peter Anthony Kevin Patrick Grimes'') деген эки бир туугандардан турган ирландиянын популярдуу тобу. Топ 2011 жылы Дүсселдорф шаарында өткөн Еврокөрүнүү 2011 ыр сынагында «Lipstick» аттуу ыры менен, жана англис тилинде аткарылуучу «Waterline» чыгармасы менен, Еврокөрүнүү 2012 ыр сынагындагы, Ирландия өлкөсүнүн көрсөтүүчүсү.

300px|thumb| Jedward тобу Еврокөрүнүү 2011 ыр сынагынын сахнасында. 14-май, 2011-жыл

 Дискографиясы 

 Альбомдору 

 Planet Jedward (2010)
 Victory (2011)

 Синглдери 
 Under Pressure (2010)
 All The Small Things (2010)
 Lipstick (Дүсселдорфтогу Евроөрүнүү 2011-де катышыш үчүн) (2011)
 Bad Behaviour (2011)
 Wow Oh Wow (2011)
 Waterline (Бакудагы Евроөрүнүү 2012-де катышыш үчүн) (2012)

 Шилтемелер 
 Ырасмый сайты
Compact Disco

''Compact Disco 300px Жалпы маалыматТоптун аты: Compact DiscoКуралган жылы: 2008Куралган жери: Будапешт, МажарстанАктивдүүлүк жылдары: 2008 - азыркы убакытӨлкө: 22px| МажарстанЖанр: рок, электрондук музыкаЛейбл: CLS MusicТоптун курамында: Behnam Lotfi
Gábor Pál
Attila Sándor
Csaba Walkóhttp://www.compactdisco.hu/

 Compact Disco - Будапешттеги мажарстандык популярдуу рок тобу. Англис тилинде аткарылуучу «Sound Of Our Hearts» чыгармасы менен, Еврокөрүнүү 2012 ыр сынагындагы, Мажарстан өлкөсүнүн көрсөтүүчүсү.

 Дискографиясы 

 Альбомдору 
 Steroid (2009)
 II (2011)

 Синглдери 
 I'm in Love (2010)
 Without You (2010)
 Fly or Dive (2011)
 Sound of Our Hearts (2012)

 Шилтемелер 
 Ырасмый сайты
Мек (арал)

right
thumb|right|280px|Мек аралын асмандан көрүнүшүнүн сүрөтү

Мек аралы - Маршал Аралдары Республикасына тиешелүү Кважалейн атолласынын бөлүгү болуп саналат. Гавайиден 3900 км аралыкта жайгашкан.

Мек, Кошмо Штаттардын "ПРО" ракеталык системаларынын текшерип көрүү талааларынын бири болуп саналат.

Категория:Австралия жана Океания аралдары
Категория:Аралдар
Куюн

thumb|Куюн.
Куюн – чагылгандуу булуттарда пайда болуп, кара булуттар түркүк же пилдин тумшугу сымал төмөн көздөй таралган атмосфера куюну.

Көпчүлүк учурда жер бетине чейин жетет. Диаметри ондогон жана жүздөгөн м болот. Куюн көпкө созулбайт. Айыл чарбага жана курулушка чоң зыян келтириши мүмкүн. Кургактыктагы куюн тромб деп да аталат.
 Торнадо 
Торнадо — Түндүк Америкада (өзгөчө Миссисипи д-нын алабында) болуучу катуу куюн шамал. Көбүнчө чоң кыйроолорду алып келет, к. Тромб.
 Колдонулган адабияттар 
 Астрономия. Энциклопедиялык окуу куралы, 2004, Бишкек
 Башкы редактор: Ү. Асанов. Жооптуу редактор: Э. Мамбетакунов
 «Кыргызстан». Улуттук энциклопедия: 7-том / Башкы ред. Ү. А. Асанов. К 97. Б.: «Кыргыз энциклопедиясы» башкы редакциясы, 2015. - 832 б., илл. ISBN 978-9967-14-125-4
Категория:Астрономия
Категория:Метеорология‎